
Lydimi Lietuvos Seimo krikščionių demokratų frakcijos konsultanto 
Vytauto Umbraso, į Kauną atvyko senatorius iš Kanados bei trys svečiai 
iš Tibeto. 


Būsimojo suvažiavimo dalyviai, kai kurie viešintys Kaune nebe pirmą 
kartą, susitiko su miesto meru Rimantu Tumosa bei miesto tarybos 
deputatais. Tibetiečiai pasakojo apie okupuotos jų šalies problemas, 
padėkojo už lietuvių moralinę paramą, pasakė, jog tikisi su Kaunu 
užmegzti glaudesnius kultūrinius ryšius, pasiūlė surengti mieste foto ar 
dailės parodą, supažindinsiančią kauniečius su Tibetu. 


Pasaulio parlamentarų suvažiavimą inicijavo Lietuvos Seimo ryšių su 
Tibetu grupė. Jai priklauso apie 15 Lietuvos parlamentarų. Grupę remia 
kai kuriuos Lietuvos politinės, visuomeninės ir kultūrinės 
organizacijos. Organizacinis komitetas prašė, kad suvažiavimas būtų 
surengtas Seimo rūmuose, tačiau Seimo pirmininkas Česlovas Juršėnas to 
neleido, motyvuodamas, jog tai nesiderina su oficilia Seimo pozicija 
Tibeto atžvilgiu. /B.B./ - 000 - 


